**Zápisnica zo zasadnutia Obecného zastupiteľstva vo Višňovom**

**zo dňa 31. marca 2016**

Dňa 31.3.2016 sa konalo riadne zasadnutie Obecné zastupiteľstvo vo Višňovom.

Zasadnutie zvolal starosta obce p. Pavol Hluchý

Prítomní : vid. prezenčná listina.

Za overovateľov zápisnice boli navrhnutí: Lucia Knapová, Mgr. a Miroslav Benian, písaním zápisnice bola poverená Ľudmila Kubišová.

Zasadnutie viedol starosta obce, konštatoval, že je prítomná nadpolovičná väčšina poslancov a teda obecné zastupiteľstvo je uznášania schopné.

**Program:**

1. Schválenie návrhu programu rokovania obecného zastupiteľstva dňa 31.3.2016

 a voľba overovateľov

2. Kontrola uznesenia z rokovania OcZ zo dňa 15.12.2015

3. Hospodárenie obce a plnenie finančného rozpočtu obce k 31.12.2015

4. Výsledky inventarizácie k 31.12.2015

5. Výročná správa obce za rok 2015

6. Stanovisko hlavného kontrolóra obce k Záverečnému účtu obce za rok 2015

7. Schválenie Záverečného účtu obce k 31.12.2015

8. Úprava rozpočtu obce k 31.3.2015

9. Správa o činnosti Obecnej knižnice vo Višňovom za rok 2015

10. Určenie platu starostu obce s účinnosťou od 1.1.2016, určenie platu hlavného

 kontrolóra s účinnosťou od 1.1.2016

11. Plán činnosti hlavného kontrolóra na rok 2016

12. Voľba predsedu a členov Komisie na ochranu verejného záujmu

13. Program hospodárskeho a sociálneho rozvoja obce na roky 2016 - 2022

14. Výsledky volieb do NR SR zo dňa 5.3.2016

15. Návrh Zmluvy o uzavretí budúcej zmluvy so spoločnosťou NATUR PACK a.s. Bratislava o zabezpečení systému združeného nakladania s odpadmi z obalov

16. Rôzne

* Návrh zápis do kroniky obce za roky 2014 a 2015
* Návrh na rekonštrukciu budovy obecného úradu a informácia o podaní žiadosti

MF SR o poskytnutie dotácie na uvedenú akciu

* Brigáda 9.4.2016

17. Záver

**1. Schválenie návrhu programu rokovania obecného zastupiteľstva**

Starosta obce predložil poslancom návrh programu rokovania obecného zastupiteľstva, požiadal o jeho doplnenie a schválenie.

**2. Kontrola uznesenia z rokovania OcZ zo dňa 15.12.2015**

Starosta obce predložil poslancom uznesenie číslo 22-25/2015 zo zasadnutia OcZ zo dňa 15.12.2015. Starosta obce konštatoval, že predložené uznesenie zo zasadnutia OcZ je splnené.

**3. Hospodárenie obce a plnenie finančného rozpočtu obce k 31.12.2015**

Ďalším bodom programu bolo hospodárenie obce a plnenie finančného rozpočtu obce k 31.12.2015. Ekonómka obce predložila správu o hospodárení a plnení finančného rozpočtu obce k 31.12.2015 v členení PRÍJMY: bežný rozpočet, kapitálový rozpočet, príjmové finančné operácie a VÝDAVKY: bežný rozpočet, kapitálový rozpočet, výdavkové finančné operácie. Správa o čerpaní rozpočtu a hospodárení obce k 31.12.2015 je prílohou číslo 1 k tejto zápisnici.

**4. Výsledky inventarizácie k 31.12.2015**

Ústredná inventarizačná komisia vo Višňovom predložila Správu o výsledkoch inventarizácie majetku, záväzkov a rozdielu majetku a záväzkov k 31.12.2015 zo dňa 10.01.2016. Ústredná inventarizačná komisia zhodnotila výsledky čiastkových inventarizačných komisií, pričom nezistila pri uskutočnení inventarizácie žiadne nedostatky. Správa je súčasťou tejto zápisnice, príloha číslo 2.

**5. Výročná správa obce za rok 2015**

Obecnému zastupiteľstvu bola predložená Výročná správa obce Višňové za rok 2015, ktorú vypracovala ekonómka obce p. Ľudmila Kubišová dňa 10.3.2016 a je prílohou k tejto zápisnici číslo 3.

**6. Stanovisko hlavného kontrolóra obce k Záverečnému účtu obce za rok 2015**

Hlavný kontrolór obce Višňové Bc. Jozef Gúčik predložil obecnému zastupiteľstvu správu hlavného kontrolóra k Záverečnému účtu obce Višňové za rok 2015. Hlavný kontrolór odporučil obecnému zastupiteľstvu v zmysle § 16 ods. 8 zákona č. 583/2004 Z.z. o rozpočtových pravidlách územnej samosprávy uzatvoriť prerokovanie Návrhu záverečného účtu obce Višňové za rok 2015 výrokom **„Celoročné hospodárenie sa schvaľuje bez výhrad“.** Stanovisko hlavného kontrolóra k Záverečnému účtu obce je súčasťou tejto zápisnice, príloha číslo 4.

**7. Schválenie Záverečného účtu obce k 31.12.2015**

Obecnému zastupiteľstvu bol predložený „Záverečný účet obce k 31.12.2015“, ktorý vypracovala účtovníčka a ekonómka obce Višňové p. Ľudmila Kubišová dňa 11.3.2016 Záverečný účet obsahuje 12 častí.

Hospodárenie obce za rok 2015 skončilo s celkovým prebytkom 7 165,61 €.

Návrh na prijatie uznesenia k Záverečnému účtu obce Višňové je: Obecné zastupiteľstvo schvaľuje použitie prebytku hospodárenia v sume 7 165,61 €, zisteného podľa ustanovenia § 10 ods. 3 písm. a) a b) zákona číslo 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov, na:

**tvorbu rezervného fondu vo výške 100 % t.j. suma 7 165,61 €.** Záverečný účet tvorí prílohu číslo 5. k tejto zápisnici.

**8. Úprava rozpočtu obce k 31.3.2015**

Obecnému zastupiteľstvu bola predložená Dôvodová správa k návrhu zmien schváleného finančného rozpočtu pre rok 2016 rozpočtovým opatrením číslo 01/2016, ktorá tvorí prílohu číslo 6 k tejto zápisnici.

**9. Správa o činnosti Obecnej knižnice vo Višňovom za rok 2015**

Zamestnankyňa v Obecnej knižnici vo Višňovom – knihovníčka p. Ľudmila Heliová predložila obecnému zastupiteľstvu Správu o činnosti Obecnej knižnice vo Višňovom za rok 2015, ktorá tvorí prílohu č. 7 k tejto zápisnici.

**10. Určenie platu starostu obce s účinnosťou od 1.1.2016 a určenie platu hlavného kontrolóra s účinnosťou od 1.1.2016**

Plat starostu: V zmysle § 11, ods. 4 písm. i), zákona č. 369/1990 Zb. o obecnom zriadení, v znení neskorších predpisov a podľa zákona č. 253/1994 Z.z. o právnom postavení a platových podmienkach starostov obcí a primátorov miest, v znení neskorších predpisov plat starostu obce je súčin priemernej mesačnej mzdy zamestnanca v NH vyčíslenej na základe údajov ŠÚ SR za predchádzajúci kalendárny rok a násobku podľa § 4, ods. 1, bod 1. Obecné zastupiteľstvo navrhuje minimálny plat starostu zvýšiť o 20 %.

Plat hlavného kontrolóra obce Višňové: Podľa [§ 18c zákona č. 369/1990 Zb.](http://www.epi.sk/Main/Default.aspx?Template=~/Main/TArticles.ascx&phContent=~/ZzSR/ShowRule.ascx&RuleId=0&FragmentId1=4604854&FragmentId2=4604862) o obecnom zriadení. Plat hlavného kontrolóra obce je súčinom priemernej mesačnej mzdy zamestnancov v národnom hospodárstve, vyčíslenej na základe údajov Štatistického úradu Slovenskej republiky za predchádzajúci kalendárny rok a koeficientu podľa počtu obyvateľov, čo v podmienkach obce Višňové predstavuje 1,15 (do 500 obyvateľov) a súčinu schválenej dĺžky pracovného úväzku, čo je v obci Višňové 4%.

**11. Plán činnosti hlavného kontrolóra na rok 2016**

Hlavný kontrolór obce Višňové Mgr. Jozef Gúčik, predložil na schválenie obecnému zastupiteľstvu Plán činnosti hlavného kontrolóra obce Višňové na rok 2016 v zmysle zákona č. 369/1990 Zb. o obecnom zriadení v znení neskorších zmien a doplnkov, príloha číslo 8.

**12. Voľba predsedu a členov Komisie na ochranu verejného záujmu**

Obecnému zastupiteľstvu bol predložený návrh na voľbu predsedu a členov Komisie na ochranu verejného záujmu, návrh na funkciu predsedu: Jana Dulinková, návrh na funkciu členov: Lucia Knapová, Mgr. a Jaroslav Knap.

**13. Program hospodárskeho a sociálneho rozvoja obce na roky 2016-2022**

Obecné zastupiteľstvo vo Višňovom na svojom zasadnutí dňa 31.3.2016 prerokovalo návrh Programu hospodárskeho a sociálneho rozvoja obce Višňové na roky 2016 – 2022.

**14. Výsledky volieb do NR SR zo dňa 5.3.2016**

Zapisovateľka Okrskovej volebnej komisie oboznámila obecné zastupiteľstvo o priebehu a výsledku hlasovania vo volebnom okrsku č. 1 v obci Višňové vo voľbách do Národnej rady Slovenskej republiky, ktoré sa konali dňa 5.3.2016. Zápisnica je prílohou č. 9.

**15. Návrh Zmluvy o uzavretí budúcej zmluvy so spoločnosťou NATUR PACK a.s.**

Starosta obce informoval poslancov o uzatvorení zmluvy o budúcej zmluve medzi obcou Višňové a spoločnosťou NATUR – PACK, a.s.so sídlom v Bratislave na zabezpečenie systému združeného nakladania s odpadmi z obalov.

**16. Rôzne**

 Návrh zápis do kroniky obce za roky 2014 a 2015

Poslanec Jaroslav Knap predložil obecnému zastupiteľstvu návrh zápisu do obecnej kroniky obce Višňové za roky 2014 a 2015, ktorý vypracovala kronikárka obce Mgr. Jarmila Knapová.

Návrh na rekonštrukciu budovy obecného úradu a informácia o podaní žiadosti MF SR poskytnutie dotácie na rekonštrukciu budovy obecného úradu

Obecnému zastupiteľstvu bol predložený návrh na uskutočnenie rekonštrukcie budovy obecného úradu: oprava fasády na budove obecného úradu, prístavba prístrešku pred vchodom do budovy a informácia o podaní žiadosti MF SR o poskytnutie dotácie na uvedenú akciu v sume 13 500 €.

Brigáda 9.4.2016

Dňa 9.4.2016 sa uskutoční jarné čistenie Višňovskej doliny od odpadkov, upratovanie verejných priestorov v obci a na miestnom cintoríne.

**18. Záver**

Po vyčerpaní všetkých bodov programu starosta obce poďakoval všetkým prítomným za účasť a zasadnutie obecného zastupiteľstva vyhlásil za ukončené.

**Overovatelia zápisnice:**

**1. Miroslav Benian .............................. 2. Lucia Knapová, Mgr. ..........................................**

**Starosta obce: Pavol Hluchý ................................................**

**Zapísala: Ľudmila Kubišová .................................................**

Vo Višňovom, dňa 31.3.2016